*Estas ankaŭ: Silezia Ostrava.*

Koordinatoj: 49° 50′ 14″ N 18° 17′ 54″ O﻿ / ﻿49.83722 °N, 18.29833 °O﻿ / 49.83722; 18.29833 (mapo)

Silezia Ostrava kaj vido al Nova urbodomoSigelilo de Silezia Ostrava
**Silezia Ostrava** estas historia municipo situanta sur teritorio de Ostrava en Ĉeĥio. Nuntempe ĝi estas parto de urboparto Silezia Ostrava. Vivas ĉi tie 7 853 loĝantoj (2021).

Origine ĝi nomiĝis nur Ostrava, post fondo de Moravia Ostrava oni komencis uzi nomon Slava Ostrava. Tiu eltenis ĝis la 16-a jarcento, kiam oni komencis preferi nomon **Pola Ostrava**. La unua mencio devenas el la jaro 1229 en dokumento de papo Gregorio la 9-a. La papo tiam permesis al benedikta monaĥejo en Tyniec prenadon de dekonaĵo en la vilaĝo, kiu apartenis al polaj princoj. Inter la vilaĝoj, kiuj apartenis al la monaĥejo, estis ankaŭ Ostrava. La plej signifaj nobelaj familioj sur ties teritorio estis Sedlnicidoj el Choltice (1508–1714) kaj Wilczekidoj el Dobrá Zemice (1714–1848).

La Sedlicidoj estis tre aktivaj en konstruafaeroj. Ili konstruis preskaŭ dekkilometran Silezian kanalon, tra kiu ili prenis akvon el Ostravice. Pro tio ili venis en konflikton kun Moravia Ostrava. Proksime de ponto trans Ostravice (nuna Ponto de Miloš Sýkora) ili establis loĝdomaron Zámostí, en kiu entreprenis lokaj vivtenistoj. Diference de la moraviaostravaj urbodomanoj Sedlicidoj ĉi tie permesis restadon ankaŭ al judaj vivtenistoj. En la 16-a jarcento estis rekonstruita Sileziaostrava burgo al renesancan kastelon.

Wilczkidoj tenis polaostravan senjorujon ĝis la jaro 1848, grandbienon ili poste tenis ĝis la jaro 1945. La plej signifa evento de ilia tempo estis regula minado de karbo, kiun en la jaro komencis Francisko Josefo grafo Wilczek. Dank' al minad-aferoj rapide kreskis nombro de loĝantoj. Dum en la jaro 1843 tio estis 996 loĝantoj, en 1869 jam 4620 kaj en 1910 preskaŭ 23 mil.

La municipo estis en la jaro 1879 avancita je kampurbo kaj la 17-an de septembro 1920 je urbo. Pola Ostrava tiel fariĝis la plej granda minista urbo en Ĉeĥoslovakio. La urbodomo estis konstruita en la jaroj 1911-1913.

Jam en la jaro 1904 la municipa komitato decidiĝis, ke estus konvene ŝanĝi la nomon de Pola Ostrava. Sed propono alinomi la urbon al Silezia Ostrava vekis malvolon de multaj personecoj, Petr Bezruč eĉ proteste verkis poemon *Pola Ostrava*.

Ministerio tiam rifuzis la postulon, sed kiam estis fondita Ĉeĥoslovakio, la municipa komitato petis pri la ŝanĝo denove kaj ĉifoje tio estis plenumita. Pola Ostrava fariĝis Silezia Ostrava la 17-an de novembro 1919.

Loĝantaro
---------

Evoluo de nombro de loĝantojLa datoj devenas el datumbazo de Vikidatumoj  

| Jaro | Loĝantoj |
| --- | --- |
| 1869 | 4 620 |
| 1880 | 9 049 |
| 1890 | 13 176 |
| 1900 | 18 805 |
| 1910 | 22 892 |
| 1921 | 22 890 |

| Jaro | Loĝantoj |
| --- | --- |
| 1930 | 22 242 |
| 1950 | 18 104 |
| 1961 | 14 363 |
| 1970 | 11 007 |
| 1980 | 9 859 |
| 1991 | 7 406 |

| Jaro | Loĝantoj |
| --- | --- |
| 2001 | 7 226 |
| 2011 | 7 438 |
| 2021 | 7 853 |

Vidu ankaŭ
----------

* Antošovice
* Heřmanice
* Hrušov
* Koblov
* Kunčice
* Kunčičky
* Muglinov
* Sileziaostrava urbodomo

|  |  |  |  |  |  |
| --- | --- | --- | --- | --- | --- |
| 

| v • d • rPartoj de statuta urbo Ostrava |
| --- |
| urbaj partoj: | Hošťálkovice ~ Hrabová ~ Krásné Pole ~ Lhotka ~ Mariánské Hory kaj Hulváky ~ Martinov ~ Michálkovice ~ Moravia Ostrava kaj Přívoz ~ Nová Bělá ~ Nová Ves ~ Ostrava-Jih ~ Petřkovice ~ Plesná ~ Polanka nad Odrou ~ Poruba ~ Proskovice ~ Pustkovec ~ Radvanice kaj Bartovice ~ Silezia Ostrava ~ Stará Bělá ~ Svinov ~ Třebovice ~ Vítkovice |
| lokaj partoj: | Antošovice ~ Bartovice ~ Bělský Les ~ Dubina ~ Heřmanice ~ Hrabůvka ~ Hrušov ~ Hulváky ~ Koblov ~ Kunčice ~ Kunčičky ~ Mariánské Hory ~ Moravia Ostrava ~ Muglinov ~ Přívoz ~ Radvanice ~ Silezia Ostrava ~ Výškovice ~ Zábřeh |

 |